มันนี่ทูเดย์
เคทีซีหนุนระบบชำระเงิน
1 มี.ค. 2559

เคทีซีหนุนระบบชำระเงิน
นายระเฑียร ศรีมงคล ประธานเจ้าหน้าที่บริหาร บริษัท บัตรกรุงไทย (เคทีซี) ในฐานะประธานคณะทำงานเนชั่นแนล อี-เพย์เมนต์ ของภาครัฐ กล่าวว่า บริษัท ไทยเพย์เมนท์ เน็ตเวิร์ค หรือทีพีเอ็น จะทำให้ธนาคารมีต้นทุนค่าธรรมเนียมถูก เหลือเพียง 25 สตางค์/ธุรกรรม จากเดิมต้นทุนสูงถึง 3 บาท/ธุรกรรม จึงเชื่อว่าจากการเร่งรัดวางเครื่องรับบัตรอีดีซี การเปลี่ยนบัตรเดบิตเป็นชิปการ์ดมาตรฐานไทย และค่าธรรมเนียมร้านค้าที่ถูกไม่ถึง 1% จะจูงใจให้คนไทยใช้อี-เพย์เมนต์ที่แพร่หลายมากขึ้น
ชวนเอสเอ็มอีทำบัญชีเดียว 
นายอุดมศักดิ์ โรจน์วิบูลย์ชัย รองกรรมการผู้จัดการใหญ่ สายงานธุรกิจขนาดกลาง ธนาคารกรุงไทย เปิดเผยว่า เพื่อสนับสนุนการทำบัญชีเดียว ธนาคารเปิดช่องทางให้ลูกค้าเอสเอ็มอีลงทะเบียนใช้บัญชีเดียวได้สะดวกที่เว็บไซต์ของธนาคาร www.ktb.co.th รวมทั้งเว็บไซต์ www.เอสเอ็มอีบัญชีเดียว.com ที่เชื่อมต่อกับเว็บไซต์ของกรมสรรพากร ซึ่งหากเอสเอ็มอีไทยมีระบบบัญชีที่เป็นมาตรฐาน จะช่วยให้มีโอกาสเข้าถึงสินเชื่อในระบบได้มากยิ่งขึ้น โดยเอสเอ็มอีสามารถลงทะเบียนได้ถึงวันที่ 15 มี.ค.นี้